ΑΘΗΝΑ 26/6/2020

ΑΡ. ΠΡΩΤ.: 3081

**ΔΕΛΤΙΟ ΤΥΠΟΥ**

**Μεγάλη λίστα αναμονής για χειρουργεία στο Νοσοκομείο Αλεξανδρούπολης λόγω έλλειψης Νοσηλευτικού προσωπικού.**

**Οι λίστες αναμονής υπερβαίνουν τα 2 έτη.**

**Το Νοσοκομείο Αλεξανδρούπολης είναι Νοσοκομείο Αναφοράς για τον κορωνοϊό και μάλιστα σε μία περιοχή που εξακολουθεί να πλήττεται.** Ως εκ τούτω ένα μεγάλο μέρος του Νοσηλευτικού προσωπικού υπηρετεί σε Μονάδες – Τμήματα που περιθάλπουν περιστατικά κορωνοϊού. **Οι κενές οργανικές θέσεις σε Νοσηλευτικού Προσωπικού είναι 227.**

Πριν την πανδημία λειτουργούσαν 4 χειρουργικές αίθουσες από τις 9 που είναι αναπτυγμένες γενικής χειρουργικής. Με την επαναλειτουργία των χειρουργείων λόγω έλλειψης Νοσηλευτικού προσωπικού και λόγω των ειδικών συνθηκών που επικρατούν στην περιοχή η οποία συνεχίζει να εμφανίζει πολλά κρούσματα τα οποία διακομίζονται για περίθαλψη στο εν λόγω Νοσοκομείο, λειτουργούν **μόνο 2 χειρουργικές αίθουσες καθημερινά**, εκ των οποίων η μία για έκτακτα και μόνο μία για τακτικά χειρουργεία. **Η αναμονή για χειρουργεία εκτινάχθηκε στα 2 έτη (π.χ. ορθοπεδικά).**

Καλούμε τον Υπουργό Υγείας να προσλάβει άμεσα νοσηλευτικό προσωπικό σε ένα Νοσοκομείο που συνεχίζει να περιθάλπει πολλά περιστατικά κορωνοϊού.

Σας κοινοποιούμε ανακοίνωση του Σωματείου.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ.ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ